Carcaixent tindrà un punt violeta
17 de març de 2022

Carcaixent

Amb la finalitat de poder gaudir d’unes festes falleres amb condicions de seguretat, des de la Regidoria d’Igualtat de l'Ajuntament de Carcaixent s’ha previst instal·lar un punt Violeta en la nostra localitat els propers dies 18 i 19 de març.

El Punt s’ubicarà a la Plaça del Convent i, en cas de pluja, el dia 18 es traslladarà a les Pistes Cobertes del Pavelló i el dia 19 s'anul·larà. El punt prestarà atenció des de les 23 hores fins les 3 de la matinada.

Un Punt Violeta és un punt segur de sensibilització i d’informació sobre violència sexual en espais públics. Estan dirigits a tota la població, i són també espais d’atenció i ajuda a possibles víctimes de qualsevol classe d’agressió sexual durant les festes.

Aquest Punt estarà gestionat per professionals especialitzades que oferiran una atenció directa, informant sobre que s’ha de fer davant situacions de violència o discriminació.